ન્યાયધીશ ઠાકુરે તેમના પ્રવચનમાં જણાવ્યું હતું કે દેશ સૌથી ઝડપી ગતિએ વધતી અર્થવ્યવસ્થા છે તેેથી દેશમાં સૌથી વધુ વિદેશી રોકાણ થઇ રહ્યું છે. એક તરફ મેઇક ઇન્ડિયાની વાત થઇ રહી છે, પરંતુ આ તમામ બાબત નિરર્થક છે, કારણ કે જે કોઇ દેશ આપણા દેશમાં રોકાણ કરશે તે દેશ અહીંની ન્યાયિક વ્યવસ્થાને પણ ધ્યાનમાં લેશે. તેમણે વધુમાં જણાવ્યું હતું કે આજે એક જજને લગભગ ર૬૦૦ કેસના ચુકાદા આપવા પડે છે. જે ખરેખર યોગ્ય ગણાય નહીં. આટલી મોટી સંખ્યામાં કેસોનો નિકાલ લાવવો અને તે પણ કામના બોજા હેઠળ? તેથી આપણે તેમની પાસેથી સારા કામની અપેેક્ષા કેવી રીતે રાખી શકીએ?